
Όροι ίδρυσης και λειτουργίας Υπηρεσιών Προστα¬ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του ν. 2224/94 «Ρύθμιση 
θεμάτων εργασίας, συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
νομικών προσώπων και άλλες διατάξεις» (112/Α.) 

2. Τις διατάξεις του άρθρου 39 του ν. 1836/89 (79/Α) 
«Προώθηση της απασχόλησης και της επαγγελματικής 
κατάρτισης και άλλες διατάξεις». 

3. Το άρθρο 36 του ν. 1568/85 «Υγιεινή και ασφάλεια των 
εργαζομένων» (177/Α). 

4. Τις διατάξεις του άρθρου 29Ατου ν. 1558/85 «Κυβέρ¬ 
νηση και Κυβερνητικά Οργανα» (137/Α), που προστέθηκε 
με το άρθρο 27 του ν. 2081/92 «Ρύθμιση του θεσμού των 
Επιμελητηρίων κλπ.» (154/Α) όπως έχει αντικατασταθεί α¬ 
πό το άρθρο 1 παράγραφος 2 α του ν. 2469/1997 (138/Α). 

5. Την 8211/8-3-99 κοινή απόφαση του Πρωθυπουργού 
και της Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων Υπουργού Εσω¬ 


τερικών, Δημόσιας Διοίκησης και Αποκέντρωσης στους Υ¬ 
φυπουργούς Εσωτερικών, Δημόσιας Διοίκησης και Απο¬ 
κέντρωσης Λεωνίδα Τζανή και Γ εώργιο Φλωρίδη» (198/Β). 

6. Την 1107141/1239/0006 Α/4.10.96 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας και Οικονομικών, «Περί αναθέσεως αρμοδιοτήτων 
στους Υφυπουργούς Οικονομικών» (922/Β). 

7. Την με αριθμό 6/5-3-1998 γνώμη του Συμβουλίου Υγι¬ 
εινής και Ασφάλειας της Εργασίας (ΣΥΑΕ). 

8. Ότι με την εφαρμογή των διατάξεων του παρόντος 
προκαλείται σε βάρος του ειδικού λογαριασμού του Ανω- 
τάτου Συμβουλίου Εργασίας ετήσια δαπάνη ποσού 
3.850.000 δραχμών περίπου από τη σύσταση της προ- 
βλεπόμενης στις διατάξεις επιτροπής. 

9. Την με αριθμό 620/3-12-98 γνωμοδότηση του Συμ¬ 
βουλίου Επικράτειας, μετά από πρόταση των Υπουργών 
Εθνικής Οικονομίας και Οικονομικών, Ανάπτυξης, Εργα¬ 
σίας και Κοινωνικών Ασφαλίσεων, Υγείας και Πρόνοιας 
και των Υφυπουργών Εσωτερικών Δημόσιας Διοίκησης 
και Αποκέντρωσης και Οικονομικών αποφασίζουμε: 

Άρθρο 1 

Σκοπός 

Σκοπός του παρόντος διατάγματος είναι ο καθορισμός 
των όρων ίδρυσης και λειτουργίας των Υπηρεσιών Προ¬ 
στασίας και Πρόληψης που προβλέπονται στα άρθρα 4 
και 5 του π.δ. 17/96 «Μέτρα για την βελτίωση της ασφά¬ 
λειας και της υγείας των εργαζομένων κατά την εργασία 
σε συμμόρφωση με τις οδηγίες 89/391/ΕΟΚ και 91/383/Ε- 
ΟΚ» (11/Α). 

Άρθρο 2 
Γενικά 

1. Για την εφαρμογή του παρόντος διατάγματος όπου α- 
ναφέρεται: 

α. Υπηρεσίες Προστασίας και Πρόληψης (ΥΠΠ): νοού¬ 
νται οι Εξωτερικές Υπηρεσίες Προστασίας και Πρόληψης 
(ΕΞΥΠΠ) που προβλέπονται στα άρθρα 4 και 5 του 
π.δ. 17/96 και οι Εσωτερικές Υπηρεσίες Προστασίας και 
Πρόληψης (ΕΣΥΠΠ) που προβλέπονται στο άρθρο 4 (πα¬ 
ράγραφο 10 και 11) του ιδίου π.δ. 

β. Αρμόδιες Επιθεωρήσεις Εργασίας: είναι οι αρμόδιες 
υπηρεσίες της Νομαρχιακής Αυτοδιοίκησης σε θέματα 

τεχνικής και υγειονομικής επιθεώρησης εργασίας μέχρι 
30-6-1999 και στη συνέχεια οι αρμόδιες υπηρεσίες του 
Σώματος Επιθεώρησης Εργασίας σύμφωνα με το άρθρο 
8 (παράγραφος 8) του ν.2639/98 «Ρύθμιση εργασιακών 
σχέσεων, σύσταση Σώματος Επιθεώρησης Εργασίας και 
άλλες διατάξεις» (205/Α/98). 

2. Οι ΥΠΠ έχουν διεπιστημονικό χαρακτήρα και πρέπει 
να είναι σε θέση να παρέχουν υποχρεωτικά τις υπηρεσίες 
τεχνικού ασφάλειας και γιατρού εργασίας καθώς επίσης 
και να εξασφαλίζουν την αναγκαία υποστήριξη στους ερ¬ 
γοδότες ούτως ώστε αυτοί να μπορούν να ανταποκρίνο- 
νται σε όλες τις υποχρεώσεις τους σύμφωνα με τις κείμε¬ 
νες διατάξεις της εθνικής νομοθεσίας για την υγιεινή και 
ασφάλεια των εργαζομένων. 

3. Οι ΕΞΥΠΠ προκειμένου να αρχίσουν να λειτουργούν 
. και να παρέχουν υπηρεσίες πρέπει να κατέχουν σχετική 

άδεια σύμφωνα με το άρθρο 5 του π.δ. 17/96 και η οποία 
εκδίδεται σύμφωνα με τις διατάξεις του άρθρου 6 του πα¬ 
ρόντος διατάγματος. 

Η άδεια υπόκειται σε ανανέωση κάθε τριετία και μπορεί 
να ανακληθεί με τη διαδικασία του άρθρου 10 του παρό¬ 
ντος διατάγματος. 

4. Για την παροχή υπηρεσιών από τις ΕΞΥΠΠ προς τις ε¬ 
πιχειρήσεις εφαρμόζονται τουλάχιστον οι διατάξεις του 
π.δ. 294/88, όσον αφορά το χρόνο απασχόλησης του τε¬ 
χνικού ασφάλειας και του γιατρού εργασίας, το επίπεδο 
γνώσεων και την ειδικότητα του τεχνικού ασφάλειας. 

5. Οι ΕΞΥΠΠ μπορεί να είναι γενικές ή κλαδικές ενός ή 
περισσοτέρων κλάδων. 

Άρθρο 3 

Προσωπικό των ΥΠΠ 

1. Σε κάθε ΥΠΠ ανεξάρτητα από το λοιπό τεχνικό, ιατρι¬ 
κό και υγειονομικό προσωπικό ορίζονται δύο επιστημονι¬ 
κοί υπεύθυνοι ως εξής: 

α. Ένας γιατρός με την ειδικότητα της ιατρικής της ερ¬ 
γασίας και με άδεια άσκησης ιατρικού επαγγέλματος ή 

Γιατρός με την ειδικότητα της παθολογίας υπό τις προ¬ 
ϋποθέσεις του άρθρου 8 (παράγραφος 1, εδάφιο β) του ν. 
1568/85, αν δεν εκδηλωθεί ενδιαφέρον από γιατρό της ει¬ 
δικότητας της ιατρικής της εργασίας, και για όσο χρόνο 
τούτο απαιτείται, μετά από πλήρως αιτιολογημένη γνώμη 
του ΣΥΑΕ και γνώμη του τοπικού Ιατρικού Συλλόγου αρ¬ 
μοδίου να αποφαίνεται επί θεμάτων ιατρικών ειδικοτή¬ 
των. 

Ο ως άνω αρμόδιος Ιατρικός Σύλλογος γνωμοδοτεί ε¬ 
ντός 10 ημερών από την υποβολή του ερωτήματος. Αν πα- 
ρέλθει άπρακτη η προθεσμία των 10 ημερών, η θέση πλη- 
ρούται από τον αναφερόμενο στην αίτηση, εφόσον συ¬ 
ντρέχουν οι προϋποθέσεις που τίθενται με το παρόν 
άρθρο. 

β. Ενας πτυχιούχος με ειδικότητα από τις επιτρεπόμε¬ 
νες ειδικότητες τεχνικών ασφάλειας σύμφωνα με το άρ¬ 
θρο 5 (παράγραφος 1 εδάφια α και β) του ν. 1568/85 και το 
άρθρο 5 του π.δ. 294/88 και με πενταετή τουλάχιστον 
προϋπηρεσία στο αντικείμενο της πρόληψης του επαγ¬ 
γελματικού κινδύνου ή αναγνωρισμένη πανεπιστημιακή 
μεταπτυχιακή εξειδίκευση μονοετούς τουλάχιστον διάρ¬ 
κειας σχετική με το αντικείμενο αυτό και προϋπηρεσία 
τουλάχιστον ενός έτους. 


Στις περιπτώσεις που η ΥΠΠ παρέχει αποκλειστικά υ¬ 
πηρεσίες σε επιχειρήσεις: 

ί. της κατηγορίας Ατού άρθρου 2 του π.δ. 294/88 και με 
αριθμό εργαζομένων μικρότερο από 50 

ϋ. της κατηγορίας Β και με αριθμό εργαζομένων μικρό¬ 
τερο από 650 

ίϋ. της κατηγορίας Γ ανεξάρτητα αριθμού εργαζομέ¬ 
νων, 

ο επιστημονικός υπεύθυνος του προηγουμένου εδαφί- ' 
ου δύναται να έχει μία από τις επιτρεπόμενες ειδικότητες 
τεχνικών ασφάλειας όπως καθορίζονται στο άρθρο 5 (πα¬ 
ράγραφος 1 εδάφιο γ) του ν. 1568/85 και στο άρθρο 5 του 
π.δ. 294/88 και δεκαετή τουλάχιστον προϋπηρεσία στο α¬ 
ντικείμενο της πρόληψης του επαγγελματικού κινδύνου. 

2. Οι επιστημονικοί υπεύθυνοι δεν μπορούν να χρησι¬ 
μοποιούνται σε περισσότερες από μία ΕΞΥΠΠ και μία 
ΕΣΥΠΠ. 

3. Οι επιστημονικοί υπεύθυνοι μιας ΥΠΠ μπορούν και οι 
ίδιοι να προσφέρουν υπηρεσίες τεχνικού ασφάλειας και 
γιατρού εργασίας ως προσωπικό αυτής σύμφωνα με τις 
διατάξεις του π.δ. 294/88. 

4. Οι ΥΠΠ προκειμένου να προσφέρουν υπηρεσίες τε¬ 
χνικού ασφάλειας και γιατρού εργασίας στις επιχειρήσεις 
χρησιμοποιούν ιατρικό και τεχνικό προσωπικό με οποια¬ 
δήποτε σχέση εργασίας και με προσόντα σύμφωνα με το 
άρθρο 8 του ν. 1568/85, το π.δ. 294/88 και το άρθρο 4 του 
π.δ. 17/96. 

5. Οι ΥΠ Π στελεχώνονται και από άλλο προσωπικό, με 
οποιαδήποτε σχέση εργασίας, ανωτάτης, ανωτέρας ή μέ¬ 
σης εκπαίδευσης, επαγγελμάτων υγείας και πρόνοιας ή 
τεχνικών επαγγελμάτων. Το προσωπικό αυτό πρέπει: 

α. Να είναι επαγγελμάτων υγείας και πρόνοιας με γνω¬ 
στικό αντικείμενο σπουδών που περιλαμβάνει κύκλο εκ¬ 
παίδευσης σε θέματα υγιεινής και ασφάλειας των εργα¬ 
ζομένων ή με εξειδίκευση σε θέματα προσδιορισμού φυ¬ 
σικών, χημικών και βιολογικών παραγόντων ή 

Να έχει τα προσόντα του άρθρου 8 (παράγραφος 3) του 
Ν. 1568/85 και διετή τουλάχιστον προϋπηρεσία. 

β. Να είναι τεχνικών επαγγελμάτων με γνωστικό αντικεί¬ 
μενο σπουδών που περιλαμβάνει κύκλο εκπαίδευσης σε 
θέματα υγιεινής και ασφάλειας των εργαζομένων ή με 
εξειδίκευση σε θέματα προσδιορισμού φυσικών, χημικών 
και βιολογικών παραγόντων ή 

Να έχει διατελέσει βοηθητικό προσωπικό του τεχνικού 
ασφάλειας σύμφωνα με το άρθρο 4 (παράγραφος 5) του 
Ν. 1568/85 επί δύο τουλάχιστον χρόνια. 

6. Το μέγεθος και η έκταση της συμπληρωματικής αυ¬ 
τής στελέχωσης προσδιορίζεται μετά από εισήγηση των 
επιστημονικών υπευθύνων με βάση το εύρος και το είδος 
των παρεχομένων υπηρεσιών και γενικά ανάλογα με τις 
ανάγκες λειτουργίας των ΥΠΠ. 

7. Πάντως, για τις περιπτώσεις που η ΥΠΠ παρέχει υπη¬ 
ρεσίες που αντιστοιχούν σε πλήρη απασχόληση τουλάχι¬ 
στον 2 τεχνικών ασφάλειας ή 2 γιατρών εργασίας, τότε η 
ΥΠΠ υποχρεούται να απασχολεί και ένα τουλάχιστον από 
τα πρόσωπα της παραγράφου 5 του παρόντος άρθρου. 

Άρθρο 4 

Αρμοδιότητες και καθήκοντα των επιστημονικών 
υπευθύνων των ΥΠΠ. 

Οι αρμοδιότητες και τα καθήκοντα των επιστημονικών 

υπευθύνων του άρθρου 3 του παρόντος διατάγματος, 
πέραν των υπηρεσιών τεχνικού ασφάλειας και γιατρού 
εργασίας που μπορούν να προσφέρουν, είναι οι εξής: 

1. Στον τομέα των κατά νόμο αρμοδιοτήτων τους, οι 
επιστημονικοί υπεύθυνοι: 

α) Συντονίζουν και καθοδηγούν το προσωπικό της ΥΠΠ 
(τεχνικούς, γιατρούς και λοιπό προσωπικό) για την εκτέ¬ 
λεση των καθηκόντων του. 

β. Εισηγούνται στη διοίκηση της ΥΠΠ γιατο μέγεθος και 
την έκταση της απαιτούμενης συμπληρωματικής στελέ- 
χωσης της ΥΠΠ, όπως αναφέρεται στο άρθρο 3 (παρά¬ 
γραφος 6) του παρόντος διατάγματος. 

γ. Μεριμνούν για την επίβλεψη της καλής λειτουργίας, 
της χρήσης και της συντήρησης του εξοπλισμού της ΥΠ Π. 

δ. Προσυπογράφουν τις ετήσιες εκθέσεις δραστηριό¬ 
τητας και τον συγκεντρωτικό πίνακα απασχόλησης των 
τεχνικών ασφάλειας και γιατρών εργασίας που προβλέ- 
πονται στο άρθρο 9 του παρόντος διατάγματος και υπο¬ 
βάλλονται από την ΥΠΠ στο Υπουργείο Εργασίας και Κοι¬ 
νωνικών Ασφαλίσεων. 

ε. Συμμετέχουν στη σύνταξη και προσυπογράφουν τις 
διενεργούμενες από την ΥΠΠ μελέτες εκτίμησης του 
κινδύνου, καθώς επίσης και τις υποδείξεις του τεχνικού 
ασφάλειας και γιατρού εργασίας, οι οποίες στη συνέχεια 
διαβιβάζονται από τις ΥΠΠ στις επιχειρήσεις. 

2. Οι επιστημονικοί υπεύθυνοι λαμβάνουν γνώση και 
συμβουλεύουν τη διοίκηση της ΥΠΠ για θέματα όπως: 

α. Για τον υπάρχοντα και χρησιμοποιούμενο κατά περί¬ 
πτωση εξοπλισμό της ΥΠΠ. 

β. Για τις περιπτώσεις συνεργασίας της ΥΠΠ με εργα¬ 
στήρια και λοιπούς εξωτερικούς φορείς καθώς και για τις 
παρεχόμενες από αυτούς υπηρεσίες. 

γ. Για τα πρόσωπα της ΥΠΠ που παρέχουν υπηρεσίες 
τεχνικού ασφάλειας και γιατρού εργασίας στις επιχειρή¬ 
σεις. 

δ. Για τις περιπτώσεις που κατά την άσκηση του έργου 
των τεχνικιών ασφάλειας και γιατρών εργασίας και της 
ίδιας της ΥΠΠ ανακύπτουν ιδιαίτερα προβλήματα που 
χρήζουν ειδικής αντιμετώπισης προκειμένου να υπάρξει 
συστηματική αντιμετώπιση του προβλήματος. 

3. Οι επιστημονικοί υπεύθυνοι: 

α. Συνυπογράφουν όλατα βιβλία καιτους φακέλους της 
ΥΠΠ στα οποία καταγράφονται τα στοιχεία που προβλέ- 
πεται να τηρεί η ΥΠΠ από το Π.Δ. 17/96. 

β. Έχουν πρόσβαση και δικαιούνται να λαμβάνουν γνώ¬ 
ση κατά περίπτωση για όλα τα στοιχεία στα οποία έχουν 
πρόσβαση σύμφωνα με τις ισχύουσες διατάξεις ο τεχνι¬ 
κός ασφάλειας και ο γιατρός εργασίας. 

Άρθρο 5 

Ελάχιστος μη εξαντλητικός απαιτού μένος εξοπλισμός 
των ΥΠΠ- Διενέργεια μετρήσεων. 

1. Οι γενικές ΕΞΥΠΠ προκειμένου να αδειοδοτηθούν για 
να προσφέρουν τις υπηρεσίες τους στις επιχειρήσεις, 
πρέπει να είναι σε θέση να εξασφαλίζουν τη διενέργεια 
των μετρήσεων των φυσικών, χημικών και βιολογικών πα¬ 
ραγόντων, των κατά περίπτωση δειγματοληψιών και των 
ιατρικών εξετάσεων σύμφωνα με την ισχύουσα νομοθε¬ 
σία και τις σχετικές οδηγίες που εκδίδονται αρμοδίως και 


να έχουν στη διάθεσή τους τον ελάχιστο εξοπλισμό που 
περιγράφεται στα παραρτήματα I, II και III του άρθρου 11 
του παρόντος διατάγματος. 

2. Για τις κλαδικές ΕΞΥΠΠ και τις ΕΣΥΠΠ οι απαιτήσεις 
της παραγράφου 1 του παρόντος άρθρου προσαρμόζο¬ 
νται για τον κλάδο ή τους κλάδους που πρόκειται να 
προσφέρουν υπηρεσίες σύμφωνα με τις υποχρεώσεις 
που απορρέουν από την ισχύουσα νομοθεσία. Οι ανα¬ 
γκαίες προσαρμογές αιτιολογούνται και περιλαμβάνο¬ 
νται στη μελέτη του άρθρου 6 του παρόντος διατάγμα¬ 
τος. 

3.0 εξοπλισμός των παραρτημάτων I, II και III πρέπει να 
ανήκει στις ΥΠΠ. 

4. Οι μετρήσεις, οι δειγματοληψίες και οι ιατρικές εξε¬ 
τάσεις, που αντιστοιχούν στον ελάχιστο εξοπλισμό των 
παραρτημάτων I, II και III, πρέπει να διενεργούνται 
από τις ίδιες τις ΥΠΠ. 

5. Οι μετρήσεις και οι ιατρικές εξετάσεις, που αντι¬ 
στοιχούν σε εξοπλισμό που δεν ανήκει στον ελάχιστο 
εξοπλισμό των παραρτημάτων I, II και III, καθώς και η δειγ¬ 
ματοληψία και μέτρηση των βιολογικών παραγόντων, 
μπορούν να μη γίνονται από την ΥΠΠ, αλλά να εξασφα¬ 
λίζονται από άλλους φορείς ή άλλα εργαστήρια με τα 
οποία συμβάλλεται η ΥΠΠ. 

6. Οι παραπάνω φορείς ή τα εργαστήρια πρέπει να κα¬ 
τέχουν τις προβλεπόμενες από τις ισχύουσες διατάξεις 
σχετικές άδειες. 

7. Όλες οι δειγματοληψίες, με την επιφύλαξη της 
παραγράφου 5 για την περίπτωση των βιολογικών παρα¬ 
γόντων, πρέπει να διενεργούνται από την ίδια την ΥΠΠ 
ανεξάρτητα αν οι σχετικές μετρήσεις ή εξετάσεις γίνονται 
από άλλους φορείς ή άλλα εργαστήρια. 

8. Την ευθύνη για την μη εκτέλεση των μετρήσεων ή 
ιατρικών εξετάσεων από τους συμβαλλόμενους φορείς ή 
εργαστήρια έχουν οι ίδιες οι ΥΠΠ. 

9. Εφόσον η ΕΞΥΠΠ πρόκειται να συμπεριλάβει στις 
εγκαταστάσεις της και εργαστήρια, τότε μεταξύ των 
δικαιολογητικών που υποβάλλει συμπεριλαμβάνονται και 
οι τυχόν άδειες που απαιτούνται από τη σχετική νομοθε¬ 
σία για την εγκατάσταση και τη λειτουργία των εργαστη¬ 
ρίων αυτών. 

Στην περίπτωση που η ΕΞΥΠΠ συμβάλλεται με άλλα 
εργαστήρια, τότε υποβάλλονται και οι ανάλογες άδειες 
των εργαστηρίων αυτών. 

10. Τα παραρτήματα I, II και III μπορούν να αναθεω¬ 
ρούνται κάθε δύο χρόνια με την έκδοση προεδρικού δια¬ 
τάγματος. 

Άρθρο 6 

Διαδικασία αδειοδότησηςτων ΕΞΥΠΠ. 

1. Κάθε ενδιαφερόμενο φυσικό ή νομικό πρόσωπο σύμ¬ 
φωνα με το άρθρο 4 του Π .Δ. 17/96 προκειμένου να ιδρύ¬ 
σει ΕΞΥΠΠ υποβάλει αίτηση συνοδευόμενη από σχετική 
μελέτη και παράβολο 50.000 δραχμές στην αρμόδια Γενι¬ 
κή Διεύθυνση του Υπουργείου Εργασίας και Κοινωνικών 
Ασφαλίσεων για έγκριση. 

Η μελέτη πρέπει μεταξύ άλλων να περιλαμβάνει πλη¬ 
ροφορίες σχετικές με τα δικαιολογητικά του παραρτή¬ 
ματος IV. 

2. Η παραπάνω Γενική Διεύθυνση συνεπικουρούμενη 

από την επιτροπή του άρθρου 7 του παρόντος διατάγμα¬ 
τος, εντός 20 εργασίμων ημερών, ελέγχει το νομότυπο 
και τη πληρότητα της μελέτης για την επάρκεια του 
ελάχιστου εξοπλισμού, της στελέχωσης και των χώρων 
και για τις άλλες απαιτούμενες προϋποθέσεις της υπό 
ίδρυση Ε-ΥΠΠ, καθώς επίσης και τα εχέγγυο παροχής 
αξιόπιστων και ποιοτικών υπηρεσιών, έται όπως όλα τα 
παραπάνω προκύπτουν από τις σχετικές καταγραφές 
στην υποβαλλόμενη μελέτη, και στη συνέχεια προβαίνει 
στην έγκριση της μελέτης ή ζητεί από τον ενδιαφερόμενο 
πρόσθετα συμπληρωματικά στοιχεία και διευκρινίσεις. 

3. Η έγκριση της μελέτης δεν δίνει επ’ ουδενί το δικαίω¬ 
μα στην υπό αδειοδότηση Ε-ΥΠΠ να παρέχει οποιεσδή- 
ποτε υπηρεσίες σε επιχειρήσεις. 

4. Το ενδιαφερόμενο φυσικό ή νομικό πρόσωπο που του 
έχει εγκριθείη ως άνω μελέτη και εφόσον έχει υλοποιήσει 
τη μελέτη ΕΞΥΠΠ, υποβάλει αίτηση συνοδευόμενη από 
τα απαραίτητα δικαιολογητικά που περιγράφονται στο 
παράρτημα IV και παράβολο 250.000 δραχμές, στην 
αρμόδια Γενική Διεύθυνση του Υπουργείου Εργασίας και 
Κοινωνικών Ασφαλίσεων για έκδοση άδειας λειτουργίας 
ΕΞΥΠΠ. 

5. Τα παράβολα των παραγράφων 1 και 4 κατατίθενται 
στον ειδικό λογαριασμό του Ανωτάτου Συμβουλίου 
Εργασίας (ΑΣΕ) και διατίθενται για την προώθηση 
ενεργειών για θέματα υγιεινής και ασφάλειας της 
εργασίας και την κάλυψη των δαπανών λειτουργίας της 
γνωμοδοτικής επιτροπής του άρθρου 7. 

6. Η παραπάνω Γενική Διεύθυνση, μετά τον έλεγχο για 
το νομότυπο και την πληρότητα της αίτησης, διαβιβάζει 
το σχετικό φάκελο στην επιτροπή του άρθρου 7 του πα¬ 
ρόντος διατάγματος εντός 5 ημερών. 

7. Η επιτροπή του άρθρου 7 του παρόντος προβαίνει 
σε έλεγχο των συνημμένων δικαιολογητικών σε σύγκριση 
με τις σχετικές καταγραφές της εγκεκριμένης μελέτης, 
συμπεριλαμβανομένου του ελέγχου με επιτόπια επίσκε¬ 
ψη και γνωμοδοτεί σχετικά εντός 30 ημερών. 

8. Τη γνωμοδότηση της επιτροπής λαμβάνει υπόψη η 
Γενική Διεύθυνση και εκδίδει την άδεια λειτουργίας της 
ΕΞΥΠΠ. 

9. Σε περίπτωση απόρριψης της αίτησης μπορεί να 
ασκηθεί προσφυγή μέσα σε είκοσι μέρες από την κοινο¬ 
ποίηση της απόφασης ενώπιον του Υπουργού Εργασίας 
και Κοινωνικών Ασφαλίσεων, ο οποίος και αποφασίζει 
μετά από σχετική γνωμοδότηση του ΣΥΑΕ. 

10. Στην περίπτωση που οι ΕΞΥΠΠ συμβάλλονται με 
άλλους φορείς ή άλλα εργαστήρια τα οποία αναλαμβά¬ 
νουν τη διενέργεια μετρήσεων ή ιατρικών εξετάσεων για 
λογαριασμό τους, στην άδεια λειτουργίας αναγράφεται 
η επωνυμία των παραπάνω φορέων ή εργαστηρίων, 
καθώς και οι μετρήσεις ή οι ιατρικές εξετάσεις που ανα¬ 
λαμβάνουν να εκτελούν. 

11. Για την λειτουργία των ΕΣΥΠΠ οι υπόχρεες για τη 
σύστασή τους επιχειρήσεις υποχρεούνται να υποβάλ¬ 
λουν στην αρμόδια Γενική Διεύθυνση του Υπουργείου 
Εργασίας και Κοινωνικών Ασφαλίσεων, εντός εξαμήνου 
από τη δημοσίευση του παρόντος διατάγματος, τα παρα¬ 
κάτω: 

α. Στοιχεία που να αποδεικνύουν την απ’ ευθείας υπα¬ 
γωγή της ΕΣΥΠΠ στη Διοίκηση της επιχείρησης. 

β. Την οργανωτική δομή της ΕΣΥΠΠ και κυρίως στοιχεία 
που αφορούν τον τρόπο παροχής υπηρεσιών προστα¬ 


σίας και πρόληψης από την ΕΣΥΠΠ σε όλους τους εργα¬ 
ζόμενους της επιχείρησης (περιλαμβανομένων και των 
εργαζομένων στα παραρτήματα, υποκαταστήματα, χωρι¬ 
στές εγκαταστάσεις ή αυτοτελείς εκμεταλλεύσεις εξαρ¬ 
τημένες από την κύρια επιχείρηση). 

γ. Κατ’ αναλογία τα στοιχεία του παραρτήματος IV 
για τις ΕΣΥΠΠ και τα στοιχεία της παραγράφου 9 του 
άρθρου 5. 

Άρθρο 7 

Συγκρότηση γνωμοδοτικής επιτροπής. 

1. Με απόφαση του Γενικού Γραμματέα του Υπουρ¬ 
γείου Εργασίας και Κοινωνικών Ασφαλίσεων συγκροτεί¬ 
ται οκταμελής επιτροπή από τους φορείς του ΣΥΑΕ και 
συγκεκριμένα: 

α. Δύο εκπροσώπους του Υπουργείου Εργασίας και 
Κοινωνικών Ασφαλίσεων 

β. Έναν εκπρόσωπο του Υπουργείου Υγείας Πρόνοιας, 
γ. Έαν εκπρόσωπο των εργαζομένων, 
δ. Έναν εκπρόσωπο των εργοδοτών, 
ε. Τρεις εκπροσώπους των επιστημονικών φορέων από 
το Τεχνικό Επιμελητήριο Ελλάδος (ΤΕΕ), την Ένωση Ελ¬ 
λήνων Χημικών (ΕΕΧ) και τον Πανελλήνιο Ιατρικό Σύλλο¬ 
γο (ΠΙΣ). 

Οι αποφάσεις της επιτροπής, εφόσον υπάρχει απαρτία, 
λαμβάνονται κατά πλειοψηφία των παρόντων μελών. Σε 
περίπτωση ισοψηφίας υπερισχύει η ψήφος του Προέ¬ 
δρου. 

2. Οι παραπάνω εκπρόσωποι υποδεικνύονται από τους 
φορείς του ΣΥΑΕ μαζί με τους αναπληρωτές τους. 

3. Χρέη προέδρου στην επιτροπή ασκεί ο ανώτερος στο 
βαθμό εκπρόσωπος του Υπουργείου Εργασίας και Κοι¬ 
νωνικών Ασφαλίσεων και στην περίπτωση ομοιοβάθμων 
εκείνος που έχει τα περισσότερα χρόνια υπηρεσίας στον 
βαθμό. 

4. Η επιτροπή του παρόντος άρθρου λειτουργεί με τις 
διαδικασίες, τους όρους και τις προϋποθέσεις των σχετι¬ 
κών περί συλλογικών οργάνων διατάξεων του Οργανι¬ 
σμού του Υπουργείου Εργασίας και Κοινωνικών Ασφαλί¬ 
σεων. 

5. Η επιτροπή είναι αμειβόμενη εφ’ όσον τούτο προβλέ- 
πεται από τις κείμενες διατάξεις και κάθε δαπάνη που 
προκαλείται αϊτό τις διατάξεις του παρόντος άρθρου βα¬ 
ρύνει τον ειδικό λογαριασμό του Ανωτάτου Συμβουλίου 
Εργασίας (ΑΣΕ) σύμφωνα με τις διατάξεις που ισχύουν 
για αυτό. 

6. Έργο της επιτροπής είναι ο έλεγχος της υπό αδειο- 
δότηση Ε=ΥΠΠ σε σύγκριση με την εγκεκριμένη μελέτη 
του άρθρου 6 του παρόντος διατάγματος και η σχετική 
γνωμοδότηση προς την αρμόδια Γενική Διεύθυνση του 
Υπουργείου Εργασίας και Κοινωνικών Ασφαλίσεων. Στη 
γνωμοδότηση αναφέρονται και οι απόψεις των μειοψη- 
φούντων μελών της επιτροπής. 

7. Τρία μέλη της γνωμοδοτικής επιτροπής της παρα¬ 
γράφου 1 του παρόντος άρθρου, ένας εκπρόσωπος του 
Υπουργείου Εργασίας και Κοινωνικών Ασφαλίσεων και οι 
εκπρόσωποι των εργαζομένων και των εργοδοτών, επι¬ 
σκέπτονται τους χώρους της υπό αδειοδότηση ΕΞΥΠΠ 
και ελέγχουν την πληρότητα και ορθότητα εφαρμογής 
της εγκριθείσης μελέτης ως προς όλα τα στοιχεία που 
καταγράφονται σ’ αυτήν. 

8. Στις διαδικασίες της παραγράφου 7 συμμετέχουν και 

εκπρόσωποι των αρμοδίων Υπηρεσιών Υγείας των Νο¬ 
μαρχιακών Αυτοδιοικήσεων και των αρμοδίων Επιθεωρή¬ 
σεων Εργασίας. 

Αρθρο 8 

Υποχρεώσεις των ΥΠΠ προς τις επιχειρήσεις. 

1. Οι ΕΞΥΠΠ, επί πλέον των όρων της σύμβασης που 
έχουν υπογράψει με τις επιχειρήσεις, καθώς και οι 
ΕΣΥΠΠ, έχουν τις υποχρεώσεις που περιγράφονται στο 
Ν. 1568/85, στο Π.Δ.17/96 και στις άλλες επί μέρους δια¬ 
τάξεις της σχετικής νομοθεσίας. 

2. Η ΥΠΠ σε κάθε περίπτωση πρέπει να είναι σε θέση 
να διενεργεί την εκτίμηση του κινδύνου για τον κλάδο ή 
τους κλάδους που καλύπτει. 

3. Με την επιφύλαξη των ισχυουσών διατάξεων οι ΥΠΠ 
γνωστοποιούν στον εργοδότη κάθε έγγραφο που αφορά 
την επιχείρησή του. 

Άρθρο 9 

Υποχρεώσεις των ΥΠΠ προς τις αρμόδιες αρχές. 

1. Οι υποχρεώσεις των ΥΠΠ προς τις αρμόδιες αρχές 
περιγράφονται στο άρθρο 5 (παράγραφος 10) του Π.Δ. 
17/96. Ειδικότερα όσον αφορά την ετήσια έκθεση δρα¬ 
στηριοτήτων αυτή μεταξύ των άλλων θα περιλαμβάνει και 
τα στοιχεία του παραρτήματος V του άρθρου 11 του 
παρόντος διατάγματος. Επίσης ο συγκεντρωτικός πίνα¬ 
κας απασχόλησης των τεχνικών ασφάλειας και γιατρών 
εργασίας θα περιλαμβάνει τα στοιχεία του παραρτήμα¬ 
τος VI του άρθρου 11 του παρόντος διατάγματος. 

2. Η αρμόδια Γενική Διεύθυνση του Υπουργείου Εργα¬ 
σίας και Κοινωνικών Ασφαλίσεων ενημερώνει συνολικά το 
ΣΥΑΕ επί των ετησίων εκθέσεων και πινάκων της παρα¬ 
γράφου 1 του παρόντος άρθρου. 

3. Η ΥΠΠ έχει την υποχρέωση να αναγγέλλει μέσω του 
εργοδότη προς την αρμόδια Επιθεώρηση Εργασίας τις 
περιπτώσεις ασθενειών που οφείλονται στην εργασία. 

Άρθρο 10 

Έλεγχος καλής λειτουργίας των ΕΞΥΠΠ 

1. Οι αρμόδιες Επιθεωρήσεις Εργασίας: 

α. Ελέγχουν την τήρηση των όρων λειτουργίας των 
ΕΞΥΠΠ, την αξιοπιστία και την ποιότητα των παρεχομέ- 
νων υπηρεσιών. 

β. Υποβάλλουν στην αρμόδια Γενική Διεύθυνση του 
Υπουργείου Εργασίας και Κοινωνικών Ασφαλίσεων μαζί 
με τον ετήσιο απολογισμό και σχετική έκθεση για καθεμία 
ΕΞΥΠΠ που ασκεί δραστηριότητα στην περιοχή της 
αρμοδιότητάς τους. 

2. Έλεγχο των ΕΞΥΠ Π για θέματα τήρησης της σχετικής 
με το αντικείμενο τους υγειονομικής νομοθεσίας διενερ¬ 
γούν τα αρμόδια όργανα των Υπηρεσιών Δημόσιας Υγεί¬ 
ας των Νομαρχιακών Αυτοδιοικήσεων. 

3. Τα αρμόδια όργανα των παραγράφων 1 και 2 μπο¬ 
ρούν να διενεργούν κοινούς ελέγχους εφόσον το ζητήσει 
η αρμόδια Επιθεώρηση Εργασίας ή η Υπηρεσία Δημόσιας 
Υγείας της οικείας Νομαρχιακής Αυτοδιοίκησης ή το α¬ 
ποφασίσει η Νομαρχιακή Επιτροπή Υγιεινής και Ασφά¬ 
λειας της Εργασίας (ΝΕΥΑΕ). 

4. Εάν από τους παραπάνω ελέγχους διαπιστώνονται 


παραβάσεις της εργατικής ή της υγειονομικής νομοθε¬ 
σίας τα καθ’ ύλην αρμόδια όργανα (της Επιθεώρησης 
Εργασίας και των Υπηρεσιών Δημόσιας Υγείας) ενημερώ¬ 
νουν τη Γενική Διεύθυνση Συνθηκών και Υγιεινής της 
Εργασίας του Υπουργείου Εργασίας και Κοινωνικών 
Ασφαλίσεων και τη Διεύθυνση Δημόσιας Υγιεινής του 
Υπουργείου Υγείας και όπου το θεωρούν αναγκαίο προ¬ 
τείνουν την ανάκληση της άδειας της ΕΞΥΠΠ. 

5. Έλεγχο των ΕΞΥΠ Π για θέματα τήρησης της σχετικής 
με το αντικείμενό τους εργατικής και υγειονομικής νο¬ 
μοθεσίας διενεργούν επίσης οι αρμόδιες υπηρεσίες του 
Υπουργείου Εργασίας και Κοινωνικών Ασφαλίσεων και η 
Διεύθυνση Δημόσιας Υγιεινής του Υπουργείου Υγείας 
αντίστοιχα. 

6. Για το σκοπό αυτό οι αρμόδιοι υπάλληλοι των παρα¬ 
γράφων 1, 2 και 5 έχουν δικαίωμα πρόσβασης τόσο στις 
ΕΞΥΠΠ όσο και στα συμβεβλημένα με αυτές εργαστήρια 
που αναφέρονται στην άδεια λειτουργίας. 

7. Εάν από τους ελέγχους του παρόντος άρθρου διαπι¬ 
στωθούν παραβάσεις στη λειτουργία των ΕΞΥΠΠ, η αρ¬ 
μόδια Γενική Διεύθυνση του Υπουργείου Εργασίας και 
Κοινωνικών Ασφαλίσεων μετά από αιτιολογημένη εισήγη¬ 
ση των αρμοδίων υπηρεσιών αποφασίζει την ανάκληση 
της άδειας λειτουργίας των ΕΞΥΠ Π. Πριν από την απόφα¬ 
ση ανάκλησης χορηγείται εύλογος χρόνος για σχετική 
συμμόρφωση. 

8. Κατά της απόφασης ανάκλησης μπορεί να ασκηθεί 
προσφυγή μέσα σε είκοσι μέρες από την κοινοποίηση της 
απόφασης ενώπιον του Υπουργού Εργασίας και Κοινω¬ 
νικών Ασφαλίσεων, ο οποίος και αποφασίζει μετά από 
αιτιολογημένη γνώμη του ΣΥΑΕ. 

Άρθρο 11 
Παραρτήματα. 

Προσαρτώνται και αποτελούν αναπόσπαστο μέρος του 
παρόντος τα παρακάτω παραρτήματα: 

α. ΠΑΡΑΡΤΗΜΑ I που αναφέρεται στο άρθρο 5, (παρά¬ 
γραφος 1) «ΕΛΑΧΙΣΤΟΣ ΕΞΟΠΛΙΣΜΟΣ ΤΟΝ ΥΠΠ ΓΙΑ ΜΕ¬ 
ΤΡΗΣΗ ΚΑΙ ΔΕΙΓΜΑΤΟΛΗΨΙΑ ΧΗΜΙΚΩΝ ΠΑΡΑΓΟΝΤΩΝ», 
το οποίο περιλαμβάνει τον ελάχιστο απαιτούμενο εξοπλι¬ 
σμό για μέτρηση και δειγματοληψία χημικών παραγόντων. 

β. ΠΑΡΑΡΤΗΜΑ II που αναφέρεται στο άρθρο 5 (παρά¬ 
γραφος 1) «ΕΛΑΧΙΣΤΟΣ ΕΞΟΠΛΙΣΜΟΣ ΤΟΝ ΥΠΠ ΓΙΑ ΜΕ¬ 
ΤΡΗΣΗ ΦΥΣΙΚΩΝ ΠΑΡΑΓΟΝΤΩΝ», το οποίο περιλαμβά¬ 
νει τον ελάχιστο απαιτούμενο εξοπλισμό για μέτρηση 
φυσικών παραγόντων. 

γ. ΠΑΡΑΡΤΗΜΑ III που αναφέρεται στο άρθρο 5 (παρά¬ 
γραφος 1) «ΕΛΑΧΙΣΤΟΣ ΙΑΤΡΟΔΙΑΓΝΩΣΤΙΚΟΣ ΕΞΟ¬ 
ΠΛΙΣΜΟΣ ΤΩΝ ΥΠΠ». 

δ. ΠΑΡΑΡΤΗΜΑ IV που αναφέρεται στο άρθρο 6 (παρά¬ 
γραφος 1 και 4) «ΑΠΑΡΑΙΤΗΤΑΔΙΚΑΙΟΛΟΓΗΤΙΚΑ ΓΙΑ ΤΗΝ 
ΕΚΔΟΣΗ ΑΔΕΙΑΣ ΛΕΙΤΟΥΡΓΙΑΣ ΤΩΝ ΕΞΥΠΠ» 

ε. ΠΑΡΑΡΤΗΜΑ V που αναφέρεται στο άρθρο 9 (παρά¬ 
γραφος 1) «ΠΕΡΙΕΧΟΜΕΝΑ ΕΤΗΣΙΑΣ ΕΚΘΕΣΗΣ ΥΠΠ ΓΙΑ 
ΚΑΘΕ ΜΙΑ ΑΠΟ ΤΙΣ ΕΠΙΧΕΙΡΗΣΕΙΣ ΠΟΥ ΣΥΜΒΑΛΛΟΝΤΑΙ 
ΚΑΙ ΤΩΝ ΕΣΥΠΠ». 

στ. ΠΑΡΑΡΤΗΜΑ VI που αναφέρεται στο άρθρο 9 (πα¬ 
ράγραφος 1) «ΠΕΡΙΕΧΟΜΕΝΑ ΣΥΓΚΕΝΤΡΩΤΙΚΟΥ ΠΙΝΑ¬ 
ΚΑ ΕΤΗΣΙΟΥ ΧΡΟΝΟΥ ΑΠΑΣΧΟΛΗΣΗΣ ΤΕΧΝΙΚΩΝ ΑΣΦΑ¬ 
ΛΕΙΑΣ ΚΑΙ ΓΙΑΤΡΩΝ ΕΡΓΑΣΙΑΣ». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ I 

ΕΛΑΧΙΣΤΟΣ ΕΞΟΠΛΙΣΜΟΣ ΤΩΝ ΥΠΠ ΓΙΑ ΜΕΤΡΗΣΗ ΚΑΙ ΔΕΙΓΜΑΤΟΛΗΨΙΑ ΧΗΜΙΚΩΝ ΠΑΡΑΓΟΝΤΩΝ 


Α. ΕΞΟΠΛΙΣΜΟΣ ΓΙΑ ΔΕΙΓΜΑΤΟΛΗΨΙΑ 

ΠΑΡΑΓΟΝΤΑΣ 

ΕΞΟΠΛΙΣΜΟΣ 

Α. Σωματίδια (αδρανής σκό¬ 
νη, τοξική σκόνη, ίνες, ίνες 
βάμβακος κ.λπ.) στο εργασια¬ 
κό περιβάλλον 

1. Δύο όργανα αναρρόφησης του αέρα (αντλίες παροχής 1-4 Ε/ιτιίη). 

2. Σύστημα ρύθμισης παροχής (ροόμετρο). 

3. Πέντε κεφαλές δειγματοληψίας για σκόνη. 

4. Πέντε κεφαλές δειγματοληψίας για ίνες. 

5. Δύο ταξινομητές - επιλογείς για δειγματοληψία αναπνεύσιμης σκόνης. 

6. Κατακόρυφος ταξινομητής - επιλογέας για δειγματοληψία σκόνης βάμβακος 
για ΥΠΠ που συμβάλλονται με επιχειρήσεις που αντιμετωπίζουν τον κίνδυνο 
αυτό. 

Β. Αέρια και ατμοί 

1. Δύο όργανα αναρρόφησης του αέρα (αντλίες παροχής 0,1-1 ί/ππίπ.). 

2. Σύστημα ρύθμισης παροχής (ροόμετρο). 

3. Πέντε κεφαλές δειγματοληψίας για αέρια και ατμούς. 

4. Πέντε κεφαλές δειγματοληψίας με υγρό μέσο. 

5. Πενήντα σωληνάρια με ενεργό άνθρακα. 

6. Πενήντα σωληνάρια με ενεργοποιημένο διοξείδιο του πυριτίου. 


Β. ΕΞΟΠΛΙΣΜΟΣ ΓΙΑ ΜΕΤΡΗΣΗ 


ΠΑΡΑΓΟΝΤΑΣ 

ΕΞΟΠΛΙΣΜΟΣ 

Α. Σωματίδια (αδρανής σκό¬ 
νη, τοξική σκάνη, ίνες, ίνες 
βάμβακος κ.λπ.) στο εργασια¬ 
κό περιβάλλον 

1. Ζυγός μεγάλης ακρίβειας τουλάχιστον στο πέμπτο δεκαδικό ψηφίο. 

Β. Αέρια, ατμοί, αβτοδοΐδ 

Σωληνάρια αμέσου ένδειξης (δειγματοληψίας και απευθείας μέτρησης) χημικών 
παραγόντων, ανάλογα με τις ανάγκες των χώρων εργασίας των επιχειρήσεων με τις 
οποίες συμβάλλονται. 


α. Τα σωληνάρια χρησιμοποιούνται για την προεκτίμηση των συνθηκών του περι¬ 
βάλλοντος εργασίας και δεν υποκαθιστούν τις μεθόδους δειγματοληψίας και ανά¬ 
λυσης χημικών παραγόντων, προκειμένου να διαπιστωθεί η τήρηση των οριακών 
τιμών έκθεσης. 


β. Οι ΥΠΠ ή διαθέτουν τον απαραίτητο εξοπλισμό για την εφαρμογή των ως άνω 
μεθόδων ή αποδεικνύουν ότι έχουν εξασφαλίσει συνεργασία με εργαστήρια που 
είναι σε θέση να εφαρμόσουν τις ως άνω μεθόδους. 





ΕΦΗΜΕΡΙΣ ΤΗΣΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 

ΠΑΡΑΡΤΗΜΑ II 

ΕΛΑΧΙΣΤΟΣ ΕΞΟΠΛΙΣΜΟΣ ΤΩΝ ΥΠΠ ΓΙΑ ΜΕΤΡΗΣΗ ΦΥΣΙΚΩΝ ΠΑΡΑΓΟΝΤΩΝ 


ΠΑΡΑΓΟΝΤΑΣ 

ΕΞΟΠΛΙΣΜΟΣ 

ΗΜΕΡΗΣΙΑ ΑΤΟΜΙΚΗ 
ΗΧΟΕΚΘΕΣΗ 
(ΘΟΡΥΒΟΣ) 

α) Ολοκληρωτικό ηχόμετρο τύπου 1 το οποίο θα έχει τη δυνατότητα ανάλυσης του 
ήχου σε προκαθορισμένες συχνότητες ή χρήση φίλτρου 1/1 οκτάβας τουλάχι¬ 
στον 

β) Δύο ηχοδοσίμετρα 

γ) Βαθμονομητής ηχομέτρου και ηχοδοσιμέτρου 

ΦΩΤΙΣΜΟΣ 

Ψηφιακό φωτόμετρο 

ΗΛΕΚΤΡΙΚΟ ΡΕΥΜΑ 

α. Πολύμετρο 
β. Μεγκώμετρο 

γ. Εξοπλισμός για έλεγχο της γείωσης μηχανημάτων 

ΑΕΡΙΣΜΟΣ - 
ΤΑΧΥΤΗΤΑ ΚΙΝΗΣΗΣ 

ΑΕΡΑ 

Ψηφιακό φωτόμετρο 

ΘΕΡΜΟΚΡΑΣΙΑ-ΥΓΡΑΣΙΑ 

α. Ψηφιακός μετρητής θερμοκρασίας-σχετικής υγρασίας (υγρασιο-θερμόμετρο) 

β. Εξοπλισμός για τη μέτρηση του δείκτη \Λ/ΒΘΤ για τον έλεγχο της θερμικής κατα- 
πόνησης των εργαζομένων 

_ — - — - —-—-—- 


ΠΑΡΑΡΤΗΜΑ II 

ΕΛΑΧΙΣΤΟΣ ΙΑΤΡΟΔΙΑΓΝΩΣΤΙΚΟΣ ΕΞΟΠΛΙΣΜΟΣ ΤΩΝ ΥΠΠ 

1. Πιεσόμετρο υδραργυρικό τροχήλατο. 

2. Στηθοσκόπιο. 

3. Ηλεκτροκαρδιογράφος. 

4. Σπιρόμετρο. 

5. Ωτοσκόπιο. 

6. Ρινοσκόπιο. 

7. Οφθαλμοσκόπιο. 

8. νίευε ΙβδΙ. 

9. Αναστημόμετρο. 

10. Ζυγός σώματος. 

11. Διαπασών 250 - 500 -1000 Ηζ. 

12. Διαφανοσκόπιο προβολής ακτινογραφιών. 

13. Ακοόμετρο. 

14. Φυγόκεντρος. 

15. Φορητό ψυγείο. 


1824 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ IV 

ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΚΔΟΣΗ ΑΔΕΙΑΣ ΛΕΙΤΟΥΡΓΙΑΣ ΤΩΝ ΕΞΥΠΠ 


1. Στελέχωση ΕζΥΠΠ 
α. Επωνυμία και έδρα, 
β. Διεύθυνση. 

γ. Τηλέφωνο, ίαχ, β-ιτ>3ίΙ κ.λπ. 

δ. Στοιχεία επιστημονικών υπευθύνων, τυπικά και ουσιαστικά προσόντα. 

ε. Στοιχεία του προσωπικού που θα στελεχώσουν την ΕΞΥΠΠ ως Τεχνικοί Ασφάλειας (ΤΑ) και Γιατροί Εργασίας (ΓΕ). 
στ. Στοιχεία του λοιπού προσωπικού. 

Μετά την έκδοση της άδειας λειτουργίας κάθε μεταβολή των στοιχείων των παραγράφων α, β και γ θα γνωστο¬ 
ποιείται στη Γενική Διεύθυνση Συνθηκών και Υγιεινής της Εργασίας του Υπουργείου Εργασίας και Κοινωνικών 
Ασφαλίσεων. 

2. Εξοπλισμός ΕΞΥΠΠ 

α. Περιγραφή και τεχνικά χαρακτηριστικά του ελάχιστου μη εξαντλητικού υποχρεωτικού εξοπλισμού σύ μφωνα με τα 
παραρτήματα I, II και III. 

β. Περιγραφή και τεχνικά χαρακτηριστικά του τυχόν πρόσθετου εξοπλισμού που κατέχει η ΕΞΥΠΠ επιπλέον του ε¬ 
λάχιστου μη εξαντλητικού υποχρεωτικού εξοπλισμού της προηγούμενης παραγράφου. 

γ. Για τον εξοπλισμό των παραγράφων α και β θα επισυνάπτονται τα στοιχεία που αποδεικνύουν την κατοχή του 
εξοπλισμού αυτού (τιμολόγια αγοράς ή άλλα ισότιμα αποδεικτικά). 

3. Λοιπά στοιχεία 

α. Συμβόλαια, συμβάσεις, συμφωνητικά ή άλλα στοιχεία με τα οποία να αποδεικνύεται ποιος θα διενεργεί τις δειγ¬ 
ματοληψίες και τις ιατρικές εξετάσεις εφόσον αυτές δεν προβλέπεται να διενεργούνται υποχρεωτικά από τις ΕΞΥΠΠ. 

β. Στοιχεία για τις εγκαταστάσεις της ΕΞΥΠΠ (γενική κάτοψη των χώρων και στοιχεία για τις ηλεκτρομηχανολογικές 
εγκαταστάσεις). 

γ. Τυχόν απαιτούμενες άδειες για την εγκατάσταση και λειτουργία εργαστηρίων εντός της ΕΞΥΠΠ. 
δ. Τυχόν άδειες άλλων εργαστηρίων με τα οποία συμβάλλεται η ΕΞΥΠΠ. 

ε. Στην αίτηση εκτός των άλλων θα αναφέρεται αν η ΕΞΥΠΠ θα είναι Γ ενική ή Κλαδική και ποιους κλάδους οικονομι¬ 
κής δραστηριότητας θα καλύπτει. 



ΦΕΚ102 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΑΡΑΡΤΗΜΑ V 

ΣΥΜΠΛΗΡΩΜΑΤΙΚΑ ΣΤΟΙΧΕΙΑ ΠΕΠΡΑΓΜΕΝΩΝ ΕΤΗΣΙΑΣ ΕΚΘΕΣΗΣ ΤΩΝ ΕΞΥΠΠ 
ΓΙΑ ΚΑΘΕ ΜΙΑ ΑΠΟ ΤΙΣ ΕΠΙΧΕΙΡΗΣΕΙΣ ΠΟΥ ΣΥΜΒΑΛΛΟΝΤΑΙ 


1. Στοιχεία επιχείρησης: 
α. Επωνυμία: 

β. Είδος οικονομικής δραστηριότητας: 

γ. Κωδικός κλάδου (τετραψήφιος κωδικός με βάση τη ΣΤΑΚΟΔ 91): 
δ. Διεύθυνση: 
ε. Τηλέφωνο: 


2. Κατάταξη του προσωπικού της επιχείρησης στις κατηγορίες του άρθρου 2 του Π.Δ. 294/88 και υπολογισμός του 
ελάχιστου απαιτούμενου χρόνου απασχόλησης του Τ εχνικού ασφάλειας και του Γ ιατρού εργασίας. 


Αριθμός εργαζομένων 

Κατηγορία Α 

Κατηγορία Β 

Κατηγορία Γ 

ΣΥΝΟΛΟ 

Άνδρες 




ρϋ| 

Γ υναίκες 





Ανήλικα 




ΒϋΙϋΒ 

Χρόνος απασχόλησης ΤΑ 





Χρόνος απασχόλησης ΓΕ 






3. Εκπρόσωπος των εργαζομένων με ειδική αρμοδιότητα σε θέματα προστασίας της ασφάλειας και των εργαζομένων 
(άρθρο 3, Π.Δ. 17/96). 



ΝΑΙ 

ΟΧΙ 

Υπάρχουν εκπρόσωποι των εργαζομένων με ειδική αρμοδιότητα σε θέματα 
προστασίας της ασφάλειας και της υγείας των εργαζομένων 




4. Περιεχόμενο σύμβασης, 
α. Διάρκεια σύμβασης. Από. έως. 

β. Υπηρεσίες που υποχρεούται να παρέχει η ΕΞΥΠΠ στην επιχείρηση με βάση τη σύμβαση. (Στην περίπτωση που πα¬ 
ρέχονται μόνο μερικές να περιγραφούν). 

γ. Παρέχονται υπηρεσίες και στα παραρτήματα, υποκαταστήματα, χωριστές εγκαταστάσεις ή αυτοτελείς εκμε¬ 
ταλλεύσεις, εξαρτημένες από την κύρια επιχείρηση. (Στην περίπτωση που παρέχονται υπηρεσίες να αναφερ¬ 
θούν οι σχετικές περιπτώσεις). 


5. Ανάλυση χρόνου απασχόλησης Τεχνικού ασφάλειας και Γ ιατρού εργασίας βάσει της σύμβασης 
α. Τεχνικός ασφάλειας 



1ος ΤΑ 

2ος ΤΑ 

3ος ΤΑ 

Ονοματεπώνυμο 




Επίπεδο Γνώσεων 




Ειδικότητα 




Χρόνος απασχόλησης 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β. Γιατρός εργασίας 



1ος ΓΕ 

2ος ΓΕ 

3ος ΓΕ 

Ονοματεπώνυμο 




Ειδικότητα 




Χρόνος απασχόλησης 





6. Τριμηνιαίες κοινές συνεδριάσεις σύμφωνα με το άρθρο 2του Ν. 1568/85. 


* 

1η Συνεδρίαση 

2η Συνεδρίαση 

3η Συνεδρίαση 

4η Συνεδρίαση 

Ημερομηνία 





Συμμετοχή Εργοδότη 





Συμμετοχή Εργαζομένων 





Συμμετοχή ΤΑ 





Συμμετοχή ΓΕ 






ΠΑΡΑΡΤΗΜΑ VI 

ΠΕΡΙΕΧΟΜΕΝΑ ΣΥΓΚΕΝΤΡΩΤΙΚΟΥ ΠΙΝΑΚΑ ΑΠΑΣΧΟΛΗΣΗΣ 
ΤΩΝ ΤΕΧΝΙΚΩΝ ΑΣΦΑΛΕΙΑΣ (ΤΑ) ΚΑΙ ΤΩΝ ΓΙΑΤΡΩΝ ΕΡΓΑΣΙΑΣ (ΓΕ) 


Α/Α 

ΕΠΙΧΕΙΡΗΣΗ 

ΣΤΟΙΧΕΙΑ 

ΤΑ 

ΧΡΟΝΟΣ 

ΑΠΑΣΧΟΛΗΣΗΣ 

ΤΑ 

ΣΤΟΙΧΕΙΑ 

ΓΕ 

ΧΡΟΝΟΣ 

ΑΠΑΣΧΟΛΗΣΗΣ 

ΓΕ 














Άρθρο12 
Έναρξη ισχύος 

Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Εργασίας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 14 Μαΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΑΝΑΠΤΥΞΗΣ 

ΕΥΑΓΓΕΛΟΣ ΒΕΝΙΖΕΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΔΗΜΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΝΙΚ. ΧΡΙΣΤΟΔΟΥΛΑΚΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΩΑΝ ΝΟΥ 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 96 (2) 

Οργανισμοί οργανώσεως και λειτουργίας των Παιδικών 
Εξοχών για το έτος 1999. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 3 παρ. 2του Ν. 749/48 «Περί Παιδικών Ε¬ 
ξοχών και Ειδικών Εστιών Σιτίσεως Παίδων» (ΦΕΚ 200/48 
τ.Α') 

β) του άρθρου 1 παρ. 1 εδαφ. (δ) του Ν.Δ. 1379/73 «πε¬ 
ρί Συμβουλίων και Επιτροπών αρμοδιότητας Υπουργείου 
Κοινωνικών Υπηρεσιών» (ΦΕΚ 87/73 τ.Α') 
γ) του άρθρου 23 (παρ. 1 εδαφ. στ') του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/85 τ. Α') 
δ)του άρθρου 5του Π. Δ/τος 437/1985 «Καθορισμός και 
ανακατανομή αρμοδιοτήτων των Υπουργείων» (ΦΕΚ 
157/85 τ.Α') 

ε) του άρθρου 29 του Νόμου 1558/85 «Κυβέρνηση και 
Κυβερνητικά Όργανα» όπως προσετέθη με το άρθρο 27 
του Ν. 2081/92 και αντικαταστάθηκε με την παρ. 2 του 
άρθρου 1 του Ν. 2469/97 (ΦΕΚ 38/97τ.Α'). 

2. Το γεγονός ότι το ύψος της δαπάνης για την υλοποί¬ 
ηση του προγράμματος των Παιδικών Εξοχών που θα ορ¬ 
γανώσει και λειτουργήσει το ΠΙΚΠΑ κατά το έτος 1999 
προσδιορίζεται στο ποσό των 345.000.000 δρχ. περίπου 
και η σχετική πίστωση έχει προβλεφθεί στον ΚΑΕ 2343 
του Φ 220 του προϋπολογισμού εξόδων του Υπουργείου 
Υγείας και Πρόνοιας. 

3. Τα με αριθμ. ΜΠ/70/15.1.99 και ΜΠ 162/3.2.99 
έγγραφα του ΠΙΚΠΑ με τα οποία το Ίδρυμα αυτό απο¬ 
δέχεται την ανάθεση της οργάνωσης και λειτουργίας των 
Παιδικών Εξοχών Αμφιλοχίας, Ηρακλείου Κρήτης, Θεσ¬ 
σαλονίκης, Καρδίτσας, Κέρκυρας, Μυτιλήνης, Σερρών, 
Τρικάλων, Χανίων και Πεντέλης του Κρατικού Προγράμ¬ 
ματος αρμοδιότητας Υπουργείου Υγείας και Πρόνοιας 
κατά την κατασκηνωτική περίοδο 1999. 

4. Την αριθμ. 112/99 γνωμοδότηση του Συμβουλίου της 
Επικράτειας με πρόταση του Υπουργού Υγείας και Πρό¬ 
νοιας, αποφασίζουμε: 


Άρθρο Μόνο 

Το Πατριωτικό Ίδρυμα Κοινωνικής Πρόνοιας και Αντι- 
λήψεως (Π.Ι.Κ.Π.Α.) αναλαμβάνει την οργάνωση και λει¬ 
τουργία των Παιδικών Εξοχών Αμφιλοχίας, Ηρακλείου 
Κρήτης, Θεσσαλονίκης, Καρδίτσας, Κέρκυρας, Μυτιλή¬ 
νης, Σερρών, Τρικάλων, Χανίων και Πεντέλης του Κρατι¬ 
κού Προγράμματος αρμοδιότητας Υπουργείου Υγείας 
και Πρόνοιας κατά την κατασκηνωτική περίοδο 1999. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 18 Μαΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 
-Φ- 

ΑΝΑΚΟΙΝΩΣΕΙΣ 

Α ριθυ. Φ. 05 4 4/12/Α Σ 417/Μ. 4841 (3) 

Ανακοίνωση για τη θέση σε ισχύ της «Συμφωνίας για συ¬ 
νεργασία στον τομέα του Τουρισμού Ελλάδος - Πε¬ 
ρού». Αθήνα 30.6.1998. 

Το Υπουργείο Εξωτερικών ανακοινώνει ότι η Συμφωνία 
για συνεργασία στον τομέα του Τουρισμού μεταξύ των 
Κυβερνήσεων της Ελληνικής Δημοκρατίας του Περού 
που υπογράφηκε στην Αθήνα στις 30 Ιουνίου 1998 και 
κυρώθηκε με τον υπ’ αριθ. 2701/1999 Νόμο που δημο- 
σιεύθηκε στο υπ’ αριθ. 69 Φύλλο της Εφημερίδας της 
Κυβερνήσεως τεύχος Α' της 7 Απριλίου 1999, τέθηκε σε 
ισχύ σύμφωνα με τη διάταξη του άρθρου 7 αυτής, την 5 
Μαΐου 1999. 

Αθήνα, 17 Μαΐου 1999 

Με εντολή Υπουργού 
Ο Προϊστάμενος 
της Ειδικής Νομική Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 






1828 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΠ * ΓΛΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.ο 1.ςι γ 


ΙΝΤΕΡΝΕΤ: ΙιοΙ.ςκ 


β-ηιαίΙ: ην 3 Γ 

@ Ιιοί.μι 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολοτμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Λ.Ε ■ Ε.ΓΙ.Ε. 5225 7 Βι 

ΘΕΣΣΑΛΟΝΙΚΗ 


5230 841 

Βπσ, Όλγας 227 - Τ.Κ. 54100 

(031) 423 956 

Πληροφορίες δημοσίευμάιων λοιπών Φ.Ε.Κ. 5225 713 

ΠΕΙΡΑΙΑΣ 


5249 547 

Νικήτα 6 8 Τ.Κ. 18531 

4135228 

Πώληση Φ.Ε.Κ. 5239 762 

ΠΛ1ΡΛ 


Φωτοαντίγραφο παλαιοιν Φ.Ε.Κ. 5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 5248 188 

ΙΩΑΝΝΙΝΑ 


Οδηγίες για δημοσιεύματα Λ.Ε. - Ε.ΓΙ.Ε, 5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ Ε.Κ. και 

ΚΟΜΟΤΗΝΗ 


αποστολή Φ.Ε.Κ. 5248 320 

Δημοκρατίας 1 Τ.Κ. 691 00 

ΛΑΡΙΣΑ 

(0531) 22 858 


Διοικητήριο Τ.Κ. 41110 

ΚΕΡΚΥΡΑ 

(041) 597449 


Σαμαρά 13 Τ ,Κ 49100 

(0661)89 127/89 120 


1ΙΡΛΚΛΕΙΟ 

ΙΤλ. Γλευθερίας 1, Τ.Κ. 711 10 
ΛΕΣΒΟΣ 

(081) 396 223 


Πλ Κωνσταντινουπόλεως Τ.Κ. Θ11 00 Μυτιλήνη 



(0251) 46 888/47 533 

ί ΤΙΜΗ ΦΥΛΛΟΝ ' Μέ ΧΡ' 8 σελίδες 200 δρχ. 


ΕΦΙΙΜΕΤΙΔΟΣ ΓΗΣΚίΒΕ! ΝΙΙΣΕΩΣ 0 σε χ( 5 ες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τ εύχος 

Κ.Α.Ε. Προϋπολογισμού Κ.Λ.Ε. εσόδου υπέρ 1 1 

2531 

ΤΑΠΕΤ3512 

Λ' (Νόμοι, Π.Λ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ) 

70 000 » . 

3.500 - . 

Γ (Λιορισμοί, απολύσεις κ.λπ. Λημ. Υπαλλήλων) 

15.000 .· . 

750 » . 

Λ’ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ Α.Π.Σ) 

70.000 ·· . 

3.500 - . 

30.000 ». , 

1.500 ·· . 

Ν Π.Λ Δ. (Λιορισμοί κ.λπ. προσωπικού Ν.Π.Λ Λ.) 

15,000 << . 

750 - . 

Παράρτημα (Προκηρύξεις θέσεων ΛΕΓ1 κ.τλ.) 

5.000 .. , 

250 - . 

Δελτίο Βιομηχανικής Ιδιοκτησίας (Δ Ε Β.Ι.) 

10.000 .· , 

500 - . 

Λνωτάτου Ειδικού Δικπσιηρίου (Α.Ε.Δ.) 

3,000 ■· . 

150 - . 

Προκηρύξεων Λ Σ Ε . Π 

10.000 .· . 

500 » . 

Ανωνύμων Εταιρειών Λ Ε.ΓΙ.Ε. 

250.000 ·· . 

12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 ·■ . 

12.500 - . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 1 

με τη φροντίδα του ενδιαφερομένου πρέπει νπ στέλνεται στην Υπηρεσία του Εθνικού Τυπογραφείου. 


* Οι συνδρομές του εξωτερικού επιβαρύνονται, πέραν των ανωτέρω αναφερομένων πασών, με τα ταχυδρομικά τέλη και μπορεί 
να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράτιετοι από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΛΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΛΠΕΤ. 



Μ συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Λεν 

εγγρόφονται συνδρομητές για μικρότερο χρονικό διάστημα. 



* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτό. 



Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ’ έως 13.00' | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



















